23/12/2014 | Administración LocalMunicipal
Narón
Intervención
Edicto aprobación definitiva modificacións ordenanzas fiscais e prezos públicos para o ano 2015

O abeiro do disposto no parágrafo cuarto do artigo 17 do RDL 2/2004, de 5 de marzo que aproba o texto refundido da lei reguladora das facendas locais, procédese á publicación do texto íntegro das modificacións: das ordenanzas fiscais e prezos públicos para o ano 2015 e do regulamento do servizo municipal de abastecemento de auga e saneamento do Concello de Narón, aprobadas polo Concello- Pleno do Concello de Narón en data 30 de outubro de 2014. De conformidade co previsto na lexislación vixente contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. Engadir dous novos puntos no Artigo 51: 5-Nas solicitudes de exencións, bonificacións e beneficios fiscais, que dependan dos ingresos da unidade familiar, deberase incluir a autorización do interesado, para a petición de datos dos ingresos da Axencia Estatal de Administración Tributaria, tanto para a súa concesión como para posibles renovacións.6- Para a aplicación das exencións, bonificacións e beneficios fiscais, o suxeito pasivo ou beneficiario dos mesmos, deberá estar ao corrente no pago das súas débedas coa Facienda Municipal. Modificar: Punto 1 do artigo 1: 1. Constitúe o feito impoñible do imposto, a realización, dentro do termo municipal, de calquera construción, instalación ou obra para a que se esixa obtención da correspondente licenza de obra urbanística, obtivérase ou non esta licenza, ou para a que se esixa presentación de comunicación previa de obras, sempre que a súa expedición corresponda a este Concello. Punto 2 do artigo 4. Suxeitos pasivos: 2. Ten a consideración de suxeito pasivo substituto dos contribuíntes quen solicite a correspondente licenza ou presente a correspondente comunicación previa, ou realice a construción, instalación ou obra, se non fora o propio contribuínte. Puntos 3 e 5 do artigo 5. Base impoñible, cota e remuneración 3. O tipo de gravame será do 3%. 4. O imposto percíbese no momento de iniciarse a construción, instalación ou obra, aínda cando non se obtivese a correspondente licenza ou se presentase a comunicación previa de obras.5. Producirase o pagamento do imposto: -No caso das licenzas, aínda que a súa concesión veña imposta polas normas que regulan o silencio administrativo positivo. -No caso das comunicacións previas de obras no momento da súa presentación e aínda que a Administración non se pronuncie sobre esta no plazo establecido na normativa en vigor. Puntos 1 e 3 do artigo 7. Xestión 1. Cando se conceda a licenza preceptiva, ou se presente a comunicación previa ou cando, non solicitándose, concedido ou denegado aínda esta licenza preceptiva, se inicie a construción, instalación ou obra, practicarase unha liquidación provisional á conta, determinándose a base impoñible en función do orzamento presentado polos interesados, sempre que este fose visado polo Colexio Oficial correspondente, cando iso constitúa un requisito preceptivo; noutro caso, a base impoñible será determinada polos técnicos municipais, de acordo co custo considerado do proxecto, ou baseándose nos módulos ou índices establecidos oficialmente e que constan na ordenanza fiscal.3. No caso de que a correspondente licenza de obras ou urbanística sexa denegada, os suxeitos pasivos terán dereito á devolución das cotas satisfeitas. Se a comunicación previa de obras é informada desfavorablemente polos servizos técnicos municipais por resultar inexecutable a obra ao contradicir a normativa urbanística en vigor, tamén os suxeitos pasivos terán dereito á devolución das cotas satisfeitas. O módulo básico de construcción fíxase para o exercicio 2015 en 572,22 Euros. MODIFICAR: O último parágrafo do coeficiente 1,00: Demolicións e derribas asociadas á edificación (aplicado sobre a superficie total das plantas afectadas) e a obras de reforma e rehabilitación (aplicado sobre a superficie da plantas sobre as que se actúa). CT Tipo edificatorio 1,20 Rehabilitación total incluíndo a desmontaxe das fachadas.1,00 Rehabilitación integral do edificio conservando exclusivamente as fachadas.0,80 Adecuación interior de plantas baixas e entreplantas.0,65 Reforma interior de instalacións e acabados conservando a estrutura existente.0,50 Reformas de elementos estruturais.0,35Rehabilitación de fachadas e cubertas. Substitución de carpintería e pechamentos (aplicada á superficie de fachada ou de cuberta). 0,30 Reformas de pouca entidade que non afecten a elementos estruturais nin a instalacións (acabados interiores). 0,50 Demolicións parciais da edificación (aplicando sobre a totalidade das superficies afectadas). 0,05 Demolicións e derrubas (aplicando á superficie total das plantas que se van derrubar). En aqueles casos nos que se estime razoablemente que o orzamento calculado de acordo con esta folla de cálculo excede realmente do valor da obra a realizar, farase de acordo aos prezos seguintes: a) prezos de cálculo do ICIO de obras. b) Prezos recollidos nas bases de datos de INSTITUTO TECNOLÓXICO DE GALICIA. c) Prezos estimativos de mercado, no caso de carecer de partidas asimilables nas bases anteriores. Modificar no apartado: 6 Acabamentos interiores Engadir: Modificar o primeiro parágrafo do punto 2, artigo 2. FEITO IMPOÑIBLE 2. Os servizos indicados no apartado 1a) e b) do presente artigo serán de recepción obrigatoria, polo que en consecuencia, todos os inmobles enclavados a distancia inferior a cen metros dalgunha arteria da rede de sumidoiros, deberán estar dotados destes servizos percibíndose as taxas correspondentes aínda cando os suxeitos pasivos non realicen o enganche á rede xeral, o incluso se o inmoble se atope sen uso ou sen ocupar, neste caso aboarase a cota de servizo. Engadir un novo parágrafo no punto 3, do artigo 2. FEITO IMPOÑIBLE No suposto de non instalar este aparello de medida, nun prazo de tres meses dende a comunicación por parte da concesionaria, poderase facturar o consumo autorizado para a captación. Se non se dispón dos datos de comsumo autorizado da capatación, a concesionaria poderá instalar un caudalímetro na acometida de saneamento, realizando unha estimación do consumo a partir dos datos obtidos do caudalímetro (unha vez descontado o consumo do contador correspondente ao consumo da rede de abastecemento municipal), e repercutindo a tarifa de aluguer do caudalímetro á vivenda/local comercial/industria. No artigo 8, punto 1 engadir un novo parágrafo: O propietario ou o usufructuario, segundo os casos, na súa condición de substituto do contribuinte, estará obrigado ao pagamento das cantidades facturadas á vivenda ou local, unha vez abandonados os inmobles polos arrendatarios ou os titulares de dereitos de uso, si non comunica calquera cambio de arrendamento ou actividade. Modificar: -O nome do artigo 2 e o seu punto 1 1. Constitúe o feito impoñible da taxa a prestación dos servizos de subministración de auga potable. Son suxeitos pasivos da taxa, en concepto de contribuíntes, as persoas físicas e xurídicas, así como as entidades ás que se refire a Lei xeral tributaria, que soliciten ou resulten beneficiadas ou afectadas, pola prestación dos servizos de subministración de auga. -Os puntos 2 e 3 e renumerar o 3 agora pasa a 4 do artigo 7 CONTADORES: 2.- Co obxecto de facilitar o acceso aos contadores, estes deben instalarse nun lugar de uso comunitario e de acceso doado. No caso de que a instalación exterior do contador non sexa viable por razóns técnicas, este poderá instalarse no interior da vivenda ou local, pero irá dotado obrigatoriamente dun sistema de lectura remota, que instalará o concesionario dependendo das características da instalación. Pagando o aboado unha taxa de 67,59 euros/ud polo sistema de lectura remota.3.- Nas acometidas destinadas a redes contra incendios será obrigatoria a colocación dun caudalímetro ou contador de paso libre, que o abonado pode adquirir libremente nos lugares que considere oportuno. A empresa subministradora disporá de caudalímetros e contadores de paso libre para a súa venda ou ben para súa colocacicón en réxime de aluguer. O custo do aluguer incluirase no recibo de subministración. No caso dos caudalímetros aplicarase segundo as seguintes tarifas: … Será de obrigatoria instalación para as construcións de nova creación. As instalacións existentes terán un prazo non superior a tres meses dende a comunicación da concesionaria para a colocación deste. A concesionaria comunicara a obrigación de instalación do caudalímetro ou contador de paso libre na acometida contraincendios, axuntando un presuposto da colocación de este equipo de medida na vía pública. Transcorrido o prazo de tres meses dende a comunicación, sen confirmarse a instalación do aparato de medida, a concesionaria poderá instalalo na vía pública, facturando a obra ao aboado e incluíndo o custe de aluguer do equipo de medida no recibo trimestral (de acordo coas tarifas en vigor). 4.- Ademais… No artigo 22 engadir dous novos parágrafos: Non obstante, cando o abonado teña a condición de arrendatario ou titular de calquera outro dereito de uso, o propietario ou usufructuario das vivendas ou locais arrendados ou cedidos poderá formalizar a baixa cando teña coñecemento de que o arrendatario ou usuario non a formalizou. O propietario ou o usufructuario, segundo os casos, na súa condición de substituto do contribuinte, estará obrigado ao pagamento das cantidades facturadas á vivenda ou local, unha vez abandonados os inmobles polos arrendatarios ou os titulares de dereitos de uso, si non comunica calquera cambio de arrendamento ou actividade. No artigo 8, punto 2 engadir dous novos parágrafos: Cando o abonado teña a condición de arrendatario ou titular de calquera outro dereito de uso, o propietario ou usufructuario das vivendas ou locais arrendados ou cedidos poderá formalizar a baixa cando teña coñecemento de que o arrendatario ou usuario non a formalizou. O propietario ou o usufructuario, segundo os casos, na súa condición de substituto do contribuinte, estará obrigado ao pagamento das cantidades facturadas á vivenda ou local, unha vez abandonados os inmobles polos arrendatarios ou os titulares de dereitos de uso, si non comunica calquera cambio de arrendamento ou actividade. Suprimir a disposición transitoria. Engadir unha disposición adicional: DISPOSICIÓN ADICIONAL No caso de que SOGAMA acorde baixar o canon de tratamento de residuos que repercute ao Concello de 74,64 a 67,18 euros por tonelada, as tarifas contidas no artigo 5: COTA TRIBUTARIA pasaran a ser as seguintes, a partir da data en que se formalice a redución: 1. A cota tributaria consistirá nunha cantidade fixa, por unidade de local, que se determinará en función da natureza e destino dos inmobles.2. Para tal efecto, aplicarase a seguinte tarifa: Nos establecementos hoteleros aboarase, ademais da tarifa que lles corresponda, a cantidade de 2,92 ou 4,38 euros por habitación e mes ou 35,12 ou 52,50 euros por habitación e ano segundo o número de estrelas. Cando no mesmo establecemento coexistan varias actividades, aplicarase exclusivamente a taxa de maior importe. No apartado D) POLIGONOS INDUSTRIAIS E SOLO URBANO INDUSTRIAL, incluiranse todas as empresas a excepción de: talleres, supermercados, centros de comercio mixto, grandes almacéns, hipermercados, economatos e cooperativas de consumo. Aos cales lle corresponderá as tarifas do apartado B). Artigo 4. TARIFA Modifar as denominacións seguintes: Engadir un novo punto punto ao Artigo 6. Normas de Xestión A taxa correspondente á expedición de licenzas de primeira utilización, ocupación ou de terrazas en solo privado, así como as copias solicitadas dos expedientes administrativos esixiranse no momento no que se outorguen as ditas licenzas ou se poñan a disposición dos interesados as copias requiridas. Modificar: O punto 1 do artigo 2: 1. Constitúe o feito impoñible da taxa a actividade municipal, tanto técnica como administrativa, tendente a verificar se os establecementos industriais e mercantís reúnen as condicións de traquilidade, sanidade e salubridade e calquera outra esixida polas correspondentes ordenanzas e regulamentos municipais ou xerais para o seu normal funcionamento, como orzamento necesario e previo para o outorgamento por este Concello da licenza de apertura á que se refire o artigo 22 do Regulamento de servizos das corporacións locais, ou da conformidade municipal á instalación efectuada mediante comunicación previa ou declaración responsable da actividade. O ARTIGO 5. XESTIÓN: As comunicacións previas ou declaracións responsables de actividade serán abonadas no momento en que se realice a dita comunicación ou declaración ao Concello, segundo a autoliquidación practicada polo Servizo de Urbanismo ou, no seu defecto, nos Servizos Económicos municipais. As licenzas de apertura, logo de ser informadas favorablemente polos Servizos Técnicos municipais, pasarán aos Servizos Xurídicos de Urbanismo, que procederán a propoñer a liquidación dos dereitos correspondentes, á Xunta de Goberno Local e, unha vez aprobada, será notificada aos interesados na forma prevista na normativa vixente. O punto 1 do ARTIGO 6.1. Para a liquidación ou autoliquidación dos dereitos que se perciban pola concesión da licenza de apertura, cambio, traslado ou reforma de establecementos comerciais, industriais, de servizos ou calquera actividade lucrativa, ou pola presentación de comunicación previa ou declaración respondable da actividade, estarase ás tarifas indicadas a continuación: Recatalogar no cadro de tarifas as correspondentes a “espectáculos públicos e actividades recreativas”, quedando: * Catálogo de espectáculos públicos e actividades recreativas da Comunidade Autónoma de Galicia O punto 2 do ARTIGO 6 2. As actividades sometidas a Comunicación Previa de Actividades con Incidencia Ambiental, sufrirán unha recarga do 25% do prezo das tarifas correspondentes. Eliminar o último parágrafo do punto 1 do artigo 9, quedando redatado: 1.- As persoas interesadas no desenvolvemento de actividades nun establecemento industrial, comercial ou análogo deberán presentar no Concello a solicitude de licenza, a comunicación previa ou declaración responsable nos impresos habilitados ao efecto pola administración municipal, especificando a actividade ou actividades que pretenda desenvolver no local e aboando a autoliquidación pertinente. Engadir: Modificar os seguintes artigos: ARTIGO 1. FUNDAMENTO E RÉXIME. No uso das facultades conferidas polos artigos 133.2 e 142 da Constitución, e polo artigo 106 da Lei 7/85, do 2 de abril, reguladora das bases de réxime local, e de conformidade co disposto na Lei reguladora das facendas locais, este Concello establece a taxa pola prestación dos servizos das escolas infantís municipais, que se rexerá pola presente ordenanza fiscal. ARTIGO 5. COTA TRIBUTARIA.5.1. Contías dos servizos: 5.1.1. ASISTENCIA E SERVIZOS ORDINARIOS Segundo a renda per cápita mensual da unidade familiar, sobre este prezo aplicaranse diversas reducións previstas no artigo 6 desta ordenanza.5.1.2. HORARIO AMPLIADO Con carácter excepcional as familias usuarias do servizo poderán ampliar a súa xornada de atención educativa mediante a solicitude de horas extraordinarias sempre que se acredite a súa necesidade: Horario ampliado: 20,50 hora/mes 5.1.3. SITUACIÓNS ESPECIAIS 5.1.3.1. No caso de nenos/as que non utilicen habitualmente o servizo de comedor e que desexen utilizar o servizo algún día solto, o prezo será de 4,10 euros por día.5.1.3.2. No caso de nenos/as que non utilicen habitualmente o servizo de almorzo e que desexen utilizalo algún día solto, o prezo será de 1 €/día.5.1.3.3. No caso de nenos/as que non utilicen habitualmente o servizo de merenda e que desexen utilizalo algún día solto, o prezo será de 1,50 €/día.5.1.3.4. No caso de nenos/as que non utilicen habitualmente o servizo de horas ampliadas e desexen utilizalo algún día solto, o prezo será de 4,10 € hora/día. O prezo da hora extraordinaria non estará suxeita a redución algunha.5.1.3.5. No caso de nenos/as que, con carácter extraordinario, solicite máis horas diarias de asistencia ao centro que as contempladas no horario do que é usuario/a, a tarifa mensual que lle corresponde abonar incrementarase atendendo ao número de horas que permaneza no centro. Segundo a renda per cápita mensual da unidade familiar, sobre este prezo aplicaranse diversas reducións previstas no artigo 6 desta ordenanza. A) Segundo as circunstancias da unidade familiar, sobre o prezo que resulte de aplicar o disposto no artigo 5.1.1, e no artigo 5.1.4, aplicaranse os seguintes descontos, que non son acumulables entre si: a) Nenos/as pertencentes a familias numerosas: 20 %. b) Nenos/as pertencentes a familias monoparentais: 20 % c) Asistencia ao centro de varios irmáns: 20% (o segundo e sucesivos). Para a aplicación dos descontos teranse en conta as circunstancias concorrentes no momento da presentación da solicitude de praza nas EIM, que deberán ser previamente xustificadas documentalmente de non coincidir coas circunstancias na data da devindicación da declaración do IRPF. B) Cando por circunstancias sobrevidas (solicitude fóra de prazo, traslado de residencia, etc.), o/a neno/a ingrese no centro con posterioridade ao día 15 do mes, a cota que corresponda pagar polo dito mes terá un desconto do 50 % 1.- Para os efectos do disposto nesta ordenanza: a) Entenderase por unidade familiar a formada polos/as cónxuxes non separados legalmente, e as de análoga relación de convivencia, e: a.-Os/as fillos/as menores, con excepción dos que, con consentimento dos/as pais/nais, vivena independentes destes/as. b.-Os/as fillos/as maiores de idade incapacitados/as xudicialmente suxeitos á patria potestade prorrogada ou rehabilitada. c.-Os/as fillos/as maiores de dezaoito anos cun grao de discapacidade superior ao 33 por cento. A determinación dos membros da unidade familiar realizarase atendedo á situación existente a 31 de decembro do ano anterior ao que se refiran os datos económicos a que se refiren as seguientes regras. b) Tomarase o importe dos ingresos totais da unidade familiar, que será o resultado da agregación das rendas de cada un/unha dos/as membros da unidade familiar do exercicio anterior a aquel en que dea comezo o curso escolar no cal se pretenda que produza efectos, calculadas por agregación da base impoñible xeral coa base impoñible do aforro, do último IRPF. Ás cantidades anteriores sumaranse calquera outro tipo de ingresos ainda que non foran susceptibles de gravame (pensións de alimentos, compensatorias, etc.), coas actualizacións correspondentes establecidas na resolución que as recoñezan. O importe dos ingresos totais da unidade familiar será acreditado mediante a presentación das copias certificadas pola Administración tributaria das declaracións do IRPF ou certificacións de ingresos das persoas que non presentasen as declaracións do IRPF. c) O importe anterior dividirase polo número de membros computables da unidade familiar. No caso de familias monoparentais, incrementarase nun 0,8 o número real de membros que compoñen a unidade familiar. Entenderase por familia monoparental aquela unidade familiar da que forma parte un único proxenitor ou proxenitora que non conviva con outra persoa con quen manteña unha relación análoga á conxugal e sempre que o outro proxenitor ou proxenitora non contribúa económicamente ao seu sustento. d) A renda per cápita mensual será o resultado de dividir o importe anterior por doce.2.- Para as persoas non obrigadas a declarar, terase en conta os rendementos que figuren nos datos existentes na Administración.3.- Non obstante, cando as circunstancias na data de devindicación da declaración do IRPF non coincidan coas circunstancias concorrentes no momento da presentación da solicitude de praza, teranse en conta estas últimas, previamente xusfificadas documentalmente, tanto para o cálculo da renda per cápita como para a aplicación do baremo e dos distintos descontos. Ao longo do curso poderase proceder á revisión da taxa fixada inicialmente cando concorran e se xustifiquen variacións socioeconómicas na unidade familiar referidas aos seguintes casos: a) A modificación das variables que determinan os descontos recollidos na normativa vixente en materia de prezos públicos. b) As variacións nos seus ingresos que impliquen unha modificación substancial na súa capacidade económica. Só se terán en conta as variacións que supoñan unha diminución ou incremento de máis do 20% no cómputo anual fronte aos ingresos declarados na solicitude de praza ou, de ser o caso, nunha variación posterior. Estas variacións deberán ter unha duración dun mínimo de 4 meses para ser tidas en conta e xustificaranse por medio da declaración do IRPF, dun certificado emitido pola Axencia Estatal ou por calquera outra documentación que, a xuízo da Concellería correspondente, xustifique e permita un novo cálculo da renda per cápita da unidade familiar. c) A variación no número de membros da unidade familiar, se fose o caso. Neste sentido a/o beneficiaria/o queda obrigada/o a comunicar calquera variación que se produza ao respecto, podendo o Concello facer unha revisión de oficio, a actualización de datos económicos que constan no expediente de cada neno/a, podendo verse modificada a súa tarifa. A modificación da taxa, se é o caso, será resolta pola Concellería correspondente do Concello de Narón e aplicarase a partir do primeiro día do mes natural seguinte ao da data da correspondente resolución.1.- O período impositivo coincide co mes natural de prestación de servizos. A cota tributaria resultante da aplicación dos dous preceptos anteriores non poderá reducirse aínda cando a prestación do servizo non teña lugar durante todo o mes natural.2.- A taxa retribúese co inicio do mes natural, agás nos casos de incorporación ao servizo con posterioridade a tal data, no que se retribuirá a taxa coa correspondente alta.3.- No caso de utilizar o servizo de comedor por días soltos, realizarse o pagamento deste servizo xunto coa cota do mes seguinte.4.- A falta de pagamento de dúas mensualidades consecutivas de dúas mensualidades consecutivas ou tres alternas orixinará a perda do dereito á praza. A liquidación da cota tributaria practicarase por meses naturais e deberanas aboar os interesados nos dez primeiros días de cada mes, na entidade ou entidades financeiras que indique o Concello ou, no seu caso, o concesionario do servizo. En calquera momento o suxeito pasivo terá a posibilidade de domiciliar os recibos. Os criterios de aplicación da presente Ordenanza están adaptadas ao Decreto 99/2012, do 16 de marzo, polo que se regulan os servizos sociais comunitarios e o seu financiamento. Os suxeitos pasivos aos que se refire o artigo 3º, non terán a obriga de aboar a cota durante os seguintes períodos: a) O mes de vacacións anual da/o nena/o b) Cando por calquera motivo distinto ao período de vacacións anuais o centro permaneza pechado por un período superior a quince días. En materia de infraccións e sancións estarase ao disposto na Lei xeral tributaria e nas disposicións que a complemente e desenvolvan. DISPOSICIÓN TRANSITORIA Non obstante as tarifas contempladas no apartado 5.1.1, ata o curso escolar que se inicia o 01-09-2015, aplicaranse as seguintes tarifas: MODIFICAR: O Artigo 1. Fundamento e natureza. En uso das facultades concedidas polo art.106 da Lei 7/85, do 2 de abril, reguladora das bases de réxime local e de conformidade co disposto na Lei reguladora das facendas locais, este Concello establece a “taxa por licenzas urbanísticas” e comunicacións previas de obras que se ha rexer pola presente ordenanza fiscal. O punto 1 do Artigo 3. Suxeito pasivo 1. Son suxeitos pasivos contribuíntes as persoas físicas e xurídicas e as entidades ás que se refire o art.35.4 da Lei xeral tributaria, que soliciten a licenza de obras ou se beneficien dela, ou que presenten a comunicación previa de obras. O punto 1, 3 e 4 do Artigo 5. Obrigación de contribuír 1. A obriga de contribuír nacerá no momento de comezar a prestación do servizo, que ten lugar dende que se formula a solicitude da preceptiva licenza, ou se presente a comunicación previa de obras, ou dende que o Concello realice as iniciais actuacións conducentes a verificar se é ou non autorizable a obra, instalación, primeira ocupación dos edificios ou modificación do uso deles, que se efectuase sen a obtención previa da correspondente licenza ou comunicación previa de obras.3. A obriga de contribuír non se verá afectada ou modificada pola denegación no seu caso da licenza, concesión con modificacións da solicitude, renuncia ou desistimento do solicitante. No caso das comunicacións previas de obras, a obriga de contribuir non se verá afectada pola posta en coñecemento que esta Administración faga respecto da imposibilidade de executar as obras comunicadas que incumpran a normativa urbanística en vigor, así como nos casos de modificación da comunicación, renuncia ou desistimento.4. A obriga de contribuír a taxa, nas licenzas, producirase aínda que a súa concesión veña imposta polas normas que regulan o silencio administrativo positivo. A obriga de contribuír a taxa, nas comunicacións previas de obras, producirase aínda que a Administración non se pronuncie sobre ésta, no prazo establecido na normativa en vigor. No punto 3 do artigo 7. Tipo de gravame e tarifa, suprimir a palabra menores O Artigo 9. Tramitación.1. As licenzas ou comunicacións previas de obras para instalacións, obras e construcións, presentaranse por medio de instancia dirixida ao alcalde, segundo o modelo oficial, que se ha facilitar na oficina do Rexistro de Documentos, onde se determinarán os documentos que deberá de presentar o interesado. Nos supostos de falta de calquera dos documentos esixidos actuarase conforme o regulado no artigo 54 da Lei de procedemento administrativo.2. A solicitude ou comunicación previa poderá ser formulada polo interesado ou polo contratista das obras, pero deberá facerse constar o nome e enderezo do propietario do inmoble, do seu arrendatario, cando as obras se realicen por conta e interese deste, así como a expresa conformidade ou autorización do propietario. As solicitudes para a primeira ocupación dos edificios deberán ser subscritas polo promotor da edificación, e a súa obtención e requisito indispensable para poder destinar os edificios o uso proxectado, tendo por obxecto a comprobación de que a edificación foi realizada con suxeición estrita aos proxectos de obras que obtiveran a correspondente licenza municipal para a edificación e que as obras fosen rematadas totalmente, debendo, en consecuencia, ser obtidas para a súa ocupación. Nos casos de modificación no uso dos edificios, esta licenza será previa á de obras ou modificación de estruturas e tenderá a comprobar que o seu cambio non contradí ningunha normativa urbanística e que a actividade realizada é conforme co regulado na lexislación vixente.3. Se despois de formulada a solicitude de licenza ou realizada a comunicación previa de obras se modificase ou ampliase o proxecto deberá poñerse en coñecemento da Administración municipal acompañando o novo orzamento reformado, e, no seu caso, planos e memorias da modificación ou ampliación. Se a modificación ou ampliación se quixera introducir nas obras xa autorizadas ou comunicadas, deberá tramitarse en igual forma que se de nova construción se tratase, e con pagamento de novos dereitos.4. Ata que o suxeito pasivo non efectúe o ingreso da débeda tributaria ou garanta regulamentariamente o seu pagamento, non lle será entregado o documento administrativo de “licenza de obras”, que se ha expedir pola Alcaldía ou Concellería- Delegada e Secretaría do Concello. O Artigo 10. Resolución. O órgano municipal competente, cando se trate dunha solicitude de licenza de obras adoptará a resolución que procedese en canto ó outorgamento da licenza solicitada e procederá, así mesmo, a aprobar a liquidación dos dereitos ou taxas correspondentes. No caso das comunicacións previas de obras procederase á autoliquidación das taxas correspondentes no momento da presentación da dita comunicación, cuxa carta de pagamento deberase presentar no momento de dar conta ó Concello das obras a realizar. Sen este requisito non poderá declararse completa a documentación presentada. O punto 2 do artigo 11 2. As licenzas e as comunicacións previas de obras, xunto coas cartas de pagamento ou fotocopias dunhas e outras obrarán no lugar das obras mentres duren estas, para poder ser exhibidas a requirimento dos axentes da autoridade municipal, quen en ningún caso poderá retiralas por ser inescusable a permanencia destes documentos nas obras. Engadir un parágrafo no punto 1 e un novo punto 4 no artigo 12 Caducidade e duración das licenzas: Cando o interesado desista ou renuncie expresamente á comunicación previa realizada, se xa foi emitido o informe por parte dos servizos técnicos municipais, non procederá a devolución da taxa autoliquidada e abonada. Cando o desistimento ou renuncia se produza antes da realización dos trámites anteriormente nomeados, procederá a devolución do 50% da taxa autoliquidada e abonada. No caso en que as obras xa estean iniciadas, non procederá a devolución. En todo caso a cota mínima establecida no punto 3 do artigo 7, non se devolverá. 4. Cando remate o plazo de execución establecido polos servizos técnicos municipais, nunha comunicación previa de obras, deberá presentarse unha novo comunicación polas obras que non se puideron realizar. Engadir no Artigo 14.: No segundo parágrafo do punto a) Simples: -Non solicitar a necesaria licenza, ou non presentar a comunicación previa, para a realización das obras, sen prexuízo da cualificación que proceda por omisión ou defraudación. No segundo parágrafo do punto b) Graves: -A realización de obras sen licenza municipal ou sen comunicación previa de obras. Modificar: O Artigo 4. Estarán exentos do pago da asistencia prestada no caso de incendios, salvamentos, afundimentos de edificios, construcións e outros inmobles e salvamento de persoas os contribuintes beneficiarios do RISGA e os acollidos a réximes protectores de carácter público análogos ao mencionado, así como quen xustifique que os ingresos anuais globais da unidade familiar á que pertencen é inferior ao indicador público de renda de efectos múltiples (IPREM), sempre que non afecten a bens asegurados. O Artigo 8. A obriga tributaria xorde da utilización ou prestación dos servizos que constitúen o feito impoñible desta taxa, entendendo que este inícianse para todos os efectos cando saia da base a dotación correspondente, ben sexa por solicitude dos particulares interesados, aínda que non o solicitase persoalmente o suxeito en situación de perigo na súa persoa ou bens, ben sexa de oficio por razóns de seguridade, sempre que a prestación do servizo redunde en beneficio do suxeito pasivo. O primeiro parágrafo do Artigo 9. Son suxeitos pasivos contribuíntes deste tributo, respondendo solidariamente, as persoas físicas e xurídicas, nacionais ou estranxeiras, e as entidades a que fai referencia o artigo 35 da Lei Xeral Tributaria que se atopen nalgún dos supostos seguintes: O Artigo 10. Terán a consideración de substitutos do contribuínte pola prestación dos servizos de emerxencias, protección civil, prevención e extinción de incendios, e salvamento, as entidades ou sociedades aseguradoras do risco. No caso de que o inmoble ou o ben non se encontre asegurado, será substituto do contribuínte o propietario daquel. Modificar os seguintes artigos: En uso das facultades concedidas polos artigos 133.2 e 142 da Constitución e polo artigo 106 da Lei 7/85 do 2 de abril, reguladora das bases de réxime local e concordantes da Lei reguladora das facendas locais, este Concello establece a taxa pola inmobilización e custodia de vehículos na vía pública, pola retirada, traslado, depósito e custodia de vehículos retirados da vía pública, que se rexerá por esta ordenanza fiscal. Constitúe o feito impoñible desta taxa a actividade municipal derivada da inmobilización e custodia de vehículos na vía pública e pola retirada, traslado, depósito a algún dos depósitos municipais e custodia dos vehículos retirados da vía pública, nalgunha das circunstancias enumeradas a continuación: … 2.5.2. A requerimento do propietario do vehículo, se non contradí a orde que orixinou o precinto, este poderase precintar no lugar determinado por el, si as circunstancias o permiten, non supoñendo neste caso custo algún para o titular.7.1. Están exentos do pago da taxa polos servizos regulados na presente ordenanza os vehículos retirados a requirimento da autoridade xudicial, cursado a través da Alcaldía ou do Concelleiro Delegado de Tráfico, en virtude do deber de colaboración interadministrativa.7.2. Estarán exentos do pago da taxa polos servizos regulados na presente ordenanza os vehículos retirados a requirimento de organismos policiais, cursado a través da Alcaldía ou do Concelleiro Delegado de Tráfico ou cando as actuacións o requiran de xeito inmediato por petición dos policías actuantes, tendo que documentar a intervención para constancia no expediente.7.3. Están exentos de pago da taxa polos servizos regulados na presente ordenanza os vehículos retirados a requirimento de outros organismos oficiais, cursado a través da Alcaldía ou do Concelleiro Delegado de Tráfico.7.4. Estarán exentos de pagamento das taxas polos servizos regulados na presente ordenanza os traslados de vehículos que sexa preciso retirar das vías públicas no caso de roubo, accidente ou outras formas de utilización do vehículo en contra da vontade do seu titular, debidamente xustificadas.7.5. Os vehículos estacionados nas reservas para servizos especiais (amoblamento, mudanzas, operacións esporádicas e excepcionais), dentro da zona acoutada, cando o vehículo estivese estacionado na zona antes de proceder ao acoutamento e sinalización da zona.7.6. Están exentos do pago da taxa polos servizos regulados na presente ordenanza os vehículos depositados nalgún depósito municipal que cumprindo os requisitos establecidos foran doados ao Concello polo seu titular mediante o expediente oportuno. Na tarifa 2.4 PECHES DE RÚA, no epígrafe 2.4.2. modificar o seu contido quedando: 2.4.2. Peche dun carril en rúas de dobre sentido de circulación No punto 2 engadir: No caso da tarifa terceira, as posteriores cotas anuais serán esixibles dende o primeiro día do ano natural, se ben poderase elaborar un Padrón anual, tanto para aqueles aproveitamentos cuxo período impositivo sexa anual coma para aqueles que se soliciten por tempada, segundo o establecido na Ordenanza Xeral de Xestión, sendo obxecto de notificación colectiva. Non será necesario notificar expresamente as variacións que recollan o consignado en declaracións ou documentos presentados polo contribuínte. É obligación do contribuinte comunicar calquera variación e solicitar a baixa no Padrón no momento que deixe de producirse o aproveitamento. Para a inclusión no Padrón deberá indicarse, na solicitude da licenza de ocupación, si a solicitan para un período exclusivamente ou si vai ter carácter periódico ou prorrogado. Modificar o punto 4: Cando o interesado desista ou renuncie, expresamente, á licenza ou autorización solicitada se ésta aínda non foi outorgada, procederá o pago do 20% da cota correspondente. Cando o desistimento ou a renuncia se produza cando a licenza ou autorización xa foi outorgada, ou se lle denegue, procederá o pago do 50% da taxa correspondente. En todo caso a tarifa mínima establecida para cada grupo de tarifas deberá ser pagada. Si o expediente de outorgamento de licenza ou autorización non se rematase, por causas imputables ao Concello, non procederá o abono da taxa. No punto 6.3 “Servizos de hidroterapia, masaxes e tratamentos especiais” do artigo 6, engadir: MODERADO: masaxe máis bañeira de hidroterapia Pernas ou Abdomen: 27,55 €/sesión Pernas máis Abdomen: 33,15 €/sesión INTENSIVO: só masaxe Pernas ou Abdomen: 16,50 €/masaxe Pernas máis Abdomen: 22,10 €/masaxe COLOCACIÓN DA VENDAXE NEUROMUSCULAR: Sen masaxe: 10 € Con masaxe: 5 € incrementados ó prezo da masaxe. Suprimir o 1º parágrafo posterior á táboa do ARTIGO 7 DEROGAR A ORDENANZA FISCAL Nº 35 REGULADORA DO PREZO PÚBLICO POLA PRESTACIÓN DOS SERVIZOS NO PTIDR “ALDEA NOVA” E NA ÁREA NATURAL “RÍO XUVIA”. QUINTO: Aprobar as modificacións de tódalas disposicións finais das ordenanzas fiscais, indicando que a entrada en vigor das mesmas será o día 1 de xaneiro de 2015. SEXTO: As modificacións das Ordenanzas fiscais nº 8 reguladora da taxa da rede de sumidoiros e nº 9 reguladora da taxa por subministración de auga potable, implican así mesmo unha modificación no REGULAMENTO DO SERVIZO MUNICIPAL DE ABASTECEMENTO DE AUGA E SANEAMENTO DO CONCELLO DE NARÓN, no punto 5 do artigo 35 e no punto 1 do artigo 50, quedando redatados: (…) 5. Nas acometidas destinadas a redes contra incendios será obrigatoria a colocación dun contador de paso libre. Será de obrigatoria instalación para as construcións de nova creación. As instalacións existentes terán un prazo non superior tres meses dende a comunicación da concesionaria para a colocación deste. A concesionaria comunicara a obrigación de instalación do caudalímetro ou contador de paso libre na acometida contraincendios, axuntando un presuposto da colocación de este equipo de medida na vía pública. Transcorrido o prazo de tres meses dende a comunicación, sen confirmarse a instalación do aparato de medida, a concesionaria poderá instalalo na vía pública, facturando a obra ao aboado e incluíndo o custe de aluguer do equipo de medida no recibo trimestral (de acordo coas tarifas en vigor). 1. As vivendas, locais comerciais e industriais que dispoñan de subministración a través de comunidades de augas veciñais e os titulares de actividades industriais, con sistema de captación debidamente autorizado, deberán instalar un contador de medida que permita a súa lectura e comprobación por parte do concesionario co obxecto de determinar a correspondente cota de consumo. Polo que o contador deberá estar situado nun lugar accesible para o persoal lector desta empresa ou técnicos municipais. No suposto de non instalar este aparello de medida, nun prazo de tres meses dende a comunicación por parte da concesionaria, poderase facturar o consumo autorizado para a captación. Se non se dispón dos datos de comsumo autorizado da capatación, a concesionaria poderá instalar un caudalímetro na acometida de saneamento, realizando unha estimación do consumo a partir dos datos obtidos do caudalímetro (unha vez descontado o consumo do contador correspondente ao consumo da rede de abastecemento municipal), e repercutindo a tarifa de aluguer do caudalímetro á vivenda/local comercial/industria. Narón, 16 de decembro de 2014 O alcalde José Manuel Blanco Suárez